stanford-oval/wikipedia huggingface dataset:
คาร์ล มาคส์
แนวคิดที่มีอิทธิพลต่อความคิดของมาคส์

ความคิดของมาคส์นั้นได้รับอิทธิพลอย่างสูงจากทั้งแนวคิดวิภาษวิธีประวัติศาสตร์ของเฮเกิล และเศรษฐศาสตร์การเมืองของอดัม สมิธ และเดวิด ริคาร์โด (David Ricardo) เขาเชื่อในความเป็นไปได้ที่จะศึกษาประวัติศาสตร์และสังคมในลักษณะที่เป็นวิทยาศาสตร์ ซึ่งจะทำให้เข้าใจแนวโน้มของประวัติศาสตร์รวมถึงผลลัพธ์ของข้อขัดแย้งทางสังคมได้
ปรัชญาของมาคส์ (ที่เฮเกิล เรียกว่า วัตถุนิยมประวัติศาสตร์) นั้นได้รับอิทธิพลอย่างสูงมาจากแนวคิดของเฮเกิลที่ว่าความจริง (รวมถึงประวัติศาสตร์) นั้นจะต้องพิจารณาแบบวิภาษวิธี (dialectic) โดยมองว่าเป็นการปะทะกันของแรงคู่ตรงข้าม หลายครั้งแนวคิดนี้ถูกเขียนย่อว่าเป็น thesis + antithesis → synthesis (ข้อวินิจฉัย + ข้อโต้แย้ง → การประสม, การสังเคราะห์)  เฮเกิลเชื่อว่าทิศทางของประวัติศาสตร์นั้นสามารถพิจารณาได้เป็นช่วง ๆ ที่มีเป้าหมายไปสู่ความสมบูรณ์และจริงแท้ เขากล่าวว่าหลายครั้งพัฒนาการจะเกิดขึ้นแบบค่อยเป็นค่อยไป แต่ก็อาจมีบางช่วงที่ต้องมีการต่อสู้และเปลี่ยนแปลงผู้ที่อยู่ในอำนาจเดิม มาคส์ยอมรับภาพรวมของประวัติศาสตร์ตามที่เฮเกิลเสนอ อย่างไรก็ตามเฮเกิลนั้นเป็นนักปรัชญาแนวจิตนิยม ส่วนมาคส์นั้นต้องการจะอธิบายสิ่งที่เกิดขึ้นในรูปของวัตถุ เขาได้เขียนว่านักปรัชญาสายเฮเกิลนั้นวางความเป็นจริงไว้บนหัว ดังนั้นจึงจำเป็นที่จะต้องจับมันให้วางเสียใหม่บนเท้าของตนเอง
ในการยอมรับวิภาษวิธีเชิงวัตถุ ซึ่งเป็นการปฏิเสธแนวคิดแบบจิตนิยมของเฮเกิลนั้น มาคส์ได้รับอิทธิพลมาจากลูทวิช ฟ็อยเออร์บัค (Ludwig Feuerbach) ในหนังสือ "The Essence of Christianity" ฟอยเออร์บาคได้อธิบายว่าพระเจ้านั้น คือผลงานสร้างสรรค์ของมนุษย์ และคุณลักษณะต่าง ๆ ที่ผู้คนยกย่องพระเจ้านั้น แท้จริงแล้วเป็นคุณลักษณะของความเป็นมนุษย์นั่นเอง มาคส์ยอมรับแนวคิดเช่นนี้ และได้อธิบายว่า โลกวัตถุนั้นเป็นโลกที่แท้จริง ส่วนแนวคิดต่าง ๆ เกี่ยวกับโลกนั้น ล้วนแล้วแต่เป็นผลสืบเนื่องมาจากโลกวัตถุ แม้ว่ามาคส์จะเชื่อเช่นเดียวกับเฮเกิลและนักปรัชญาคนอื่น ๆ ในการแบ่งแยกโลกที่ปรากฏกับโลกที่แท้จริง เขาไม่เชื่อว่าโลกวัตถุนั้นจะซ่อนโลกที่แท้จริงทางจิตเอาไว้ ในทางกลับกัน มาคส์ยังเชื่อว่าอุดมการณ์ที่ถูกสร้างผ่านทางประวัติศาสตร์และกระบวนการสังคมนั้น เป็นสิ่งที่ปิดบังไม่ให้ผู้คนเห็นสถาพทางวัตถุที่แท้จริงในชีวิตของพวกเขา
ผลงานอีกชิ้นหนึ่ง ที่มีส่วนสำคัญในการปรับปรุงแนวคิดของเฮเกิลของมาคส์ คือ หนังสือที่เขียนโดยฟรีดริช เอ็งเงิลส์ ชื่อว่า "The Condition of the Working Class in England in 1844" (สภาพของชนชั้นกรรมาชีพในอังกฤษในปี 1844) หนังสือเล่มนี้ทำให้มาคส์มองวิภาษวิธีเชิงประวัติศาสตร์ออกมาในรูปของความขัดแย้งระหว่างชนชั้น และมองเป็นว่าชนชั้นกรรมาชีพสมัยใหม่จะเป็นแรงผลักดันที่ก้าวหน้าที่สุดสำหรับการปฏิวัติ
ผีเสื้อใบไม้ใหญ่อินเดีย

| ผีเสื้อใบไม้ใหญ่อินเดีย   |
| --- | --- |

สีตามปกติ

พรางตัวเหมือนใบไม้แห้ง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Lepidoptera
วงศ์:: Nymphalidae
วงศ์ย่อย:: Nymphalinae
สกุล:: Kallima
สปีชีส์:: K.  inachus
ชื่อทวินาม
Kallima inachus (Boisduval, 1846)

ผีเสื้อใบไม้ใหญ่อินเดีย (อังกฤษ: Orange Oakleaf; ชื่อวิทยาศาสตร์: Kallima inachus) เป็นผีเสื้อที่พบได้ในทวีปเอเชีย มีลักษณะเด่นคือปีกคล้ายใบไม้แห้ง จึงสามารถอำพรางตัวในธรรมชาติได้เป็นอย่างดี มีความยาวประมาณ 8.5-11 เซนติเมตร ปีกส่วนบนจะเป็นสีน้ำเงิน ปลายปีกมีสีดำพาดด้วยสีส้มเหลืองระหว่างกลาง ปีกล่างมีสีน้ำตาลลักษณะจะเหมือนใบไม้แห้ง มีหนวดสีน้ำตาลเข้ม
แหล่งข้อมูลอื่น

http://www.nsm.or.th/modules.php?name=News&file=article&sid=1214 เก็บถาวร 2007-12-12 ที่ เวย์แบ็กแมชชีน
หน่วยบัญชาการสงครามพิเศษ

| หน่วยบัญชาการสงครามพิเศษ |
| --- | --- |
ตราประจำหน่วยบัญชาการสงครามพิเศษ
ประจำการ: กองพันทหารพลร่ม (ป่าหวาย) (2497-2509) ศูนย์สงครามพิเศษ (2509–2526) หน่วยบัญชาการสงครามพิเศษ (2526–ปัจจุบัน)
ประเทศ:  ไทย
ขึ้นต่อ: พระมหากษัตริย์ไทย​
เหล่า:  กองทัพบกไทย
รูปแบบ: หน่วยรบปฏิบัติการพิเศษ
บทบาท: การปฏิบัติการพิเศษ การรวบรวมข่าวกรอง ภารกิจลาดตระเวน การปฏิบัติภารกิจโดยตรง การฟื้นฟูกำลังพล การค้นหาและช่วยชีวิตในพื้นที่การรบ การสงครามนอกแบบ การต่อต้านการก่อการร้าย
กำลังรบ: กองทัพ
ขึ้นกับ: กองทัพบกไทย
กองบัญชาการ: ค่ายสมเด็จพระนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี 15000
วันสถาปนา: 23 กุมภาพันธ์  ​
ปฏิบัติการสำคัญ:  สงครามเย็น วิกฤตการณ์มาลายา  สงครามเวียดนาม  สงครามกลางเมืองลาว  สงครามกลางเมืองกัมพูชา  การก่อการกำเริบคอมมิวนิสต์ในประเทศไทย  การก่อการกำเริบคอมมิวนิสต์ในประเทศมาเลเซีย  สงครามอินโดจีนครั้งที่สาม  สงครามกัมพูชา–เวียดนาม  เหตุปะทะชายแดนไทย–เวียดนาม  สมรภูมิบ้านร่มเกล้า  พฤษภาทมิฬ  สงครามอ่าว  วิกฤตการณ์ติมอร์ตะวันออก วิกฤตการณ์ติมอร์ตะวันออก  สงครามปราบปรามยาเสพติด ความขัดแย้งภายในพม่า  ปฏิบัติการด่านชายแดน 9631  การปะทะตามแนวชายแดนพม่า พ.ศ. 2553–2554  สงครามต่อต้านการก่อการร้าย ปฏิบัติการเสรีภาพยั่งยืน  สงครามอิรัก  ปฏิบัติการเสรีภาพยั่งยืนในอัฟกานิสถาน  ปฏิบัติการเสรีภาพยั่งยืนในจะงอยแอฟริกา  เหตุจลาจลในพนมเปญ พ.ศ. 2546 ปฏิบัติการโปเชนตง  ความไม่สงบในชายแดนภาคใต้  กรณีพิพาทพรมแดนไทย–กัมพูชา 
เว็บไซต์: swcom.rta.mi.th/index.php
ผู้บังคับบัญชา
ผู้บัญชาการปัจจุบัน: พลโท ณรงฤทธิ์ คัมภีระ
ผบ. สำคัญ: พลเอก สุนทร คงสมพงษ์ พลเอก วิมล วงศ์วานิช พลเอก สุรยุทธ์ จุลานนท์ พลเอก สนธิ บุญยรัตกลิน พลเอก เฉลิมชัย สิทธิสาท
หน่วยบัญชาการสงครามพิเศษ เป็นหน่วยทหารของกองทัพบกไทย ได้รับการก่อตั้งเมื่อวันที่ 4 มิถุนายน พ.ศ. 2497 ในนามกองพันทหารพลร่ม (ป่าหวาย) อัตราการจัดเทียบเท่ากองทัพภาค มีที่ตั้งกองบัญชาการอยู่ที่ค่ายสมเด็จพระนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี พลโท ณรงฤทธิ์ คัมภีระ เป็นผู้บัญชาการ และ พลตรี เดชา ศรีมงคล เป็นรองผู้บัญชาการ
ประวัติ

กองทัพบกเล็งเห็นถึงความสำคัญและความจำเป็นของปฏิบัติการสงครามพิเศษที่สามารถเผชิญและลดภัยคุกคามจากภายนอกประเทศได้ จึงได้มีการจัดตั้งหน่วยรบพิเศษขึ้นเป็นหน่วยแรก เมื่อวันที่ 4 มิถุนายน พ.ศ. 2497 ที่บ้านป่าหวาย ตำบลป่าตาล อำเภอเมืองลพบุรี จังหวัดลพบุรี หน่วยรบพิเศษของกองทัพไทย ถือกำเนิดเมื่อวันที่ 4 มิถุนายน พ.ศ. 2497 ในนามของกองพันทหารพลร่ม ที่ตั้ง ณ บ้านป่าหวาย ตำบลป่าตาล อำเภอเมืองลพบุรี จังหวัดลพบุรี ซึ่งมี พ.ต. เทียนชัย สิริสัมพันธ์ เป็นผู้บังคับกองพัน กองพันทหารพลร่มในยุคแรกได้ปฏิบัติภารกิจตามแผนงานโครงการของกองทัพบก และกองอำนวยการรักษาความมั่นคงภายใน ผลการปฏิบัติงานเป็นที่ยอมรับของผู้บังคับบัญชาทุกระดับชั้นและหน่วยงานที่เกี่ยวข้องทุกฝ่าย ตลอดจนประชาชนต่างก็ประจักษ์ถึงขีดความสามารถของกองพันทหารพลร่มในเรื่องการรบ การกระโดดร่ม การช่วยเหลือประชาชนในรูปแบบต่าง ๆ และป้องกันประเทศจากภัยคุกคามของลัทธิคอมมิวนิสต์ ขณะเดียวกันความต้องการที่จะใช้หน่วยทหารพลร่มปฏิบัติภารกิจมีเพิ่มมากขึ้น ส่งผลให้หน่วยรบพิเศษได้รับการปรับปรุงพัฒนามาโดยลำดับ จากกองพันทหารพลร่มได้รับพิจารณาให้ขยายกำลังเป็นกองรบพิเศษ (พลร่ม) และต่อมาได้มีการขยายกำลังเป็นระดับกองพล คือ ศูนย์สงครามพิเศษ เพื่อเป็นศูนย์ทางวิทยาการและศูนย์ปฏิบัติงานเกี่ยวกับการสงครามพิเศษ มีหน้าที่ค้นคว้า วิจัย พัฒนา ฝึกอบรม และปฏิบัติงานเกี่ยวกับการสงครามพิเศษ
หน่วยรบพิเศษในปัจจุบันได้พิจารณาถึงความจำเป็นต้องขยายปรับปรุงพัฒนาหน่วยรบพิเศษ จึงได้ขยายกองพันทหารพลร่มเป็นกองรบพิเศษ (พลร่ม)  และจัดตั้งกองรบพิเศษ (พลร่ม) ขึ้นอีก 3 กองรบพิเศษ จนกระทั่งวันที่ 23 กุมภาพันธ์ พ.ศ. 2509 ได้จัดตั้งศูนย์สงครามพิเศษขึ้นเป็นหน่วยควบคุมบังคับบัญชากองรบพิเศษ (พลร่ม) และมีโรงเรียนสงครามพิเศษอยู่ในอัตราด้วย ต่อมาวันที่ 25 มีนาคม พ.ศ. 2526 กองทัพบกได้จัดตั้ง “หน่วยบัญชาการสงครามพิเศษ” เป็นหน่วยที่รับผิดชอบการปฏิบัติการสงครามพิเศษทั้งมวลของกองทัพบก และเมื่อวันที่ 14 กุมภาพันธ์ พ.ศ. 2537 กองทัพบกได้สั่งการให้บรรจุมอบและปรับการบังคับบัญชาใหม่ทั้งหมดโดยให้ศูนย์สงครามพิเศษ กองพลรบพิเศษที่ 1 และ 2 ขึ้นการบังคับบัญชากับหน่วยบัญชาการสงครามพิเศษ โดยให้ศูนย์สงครามพิเศษทำหน้าที่เป็นหน่วยสายวิทยาการเพื่อดำเนินงานด้านการฝึก ศึกษา เพียงอย่างเดียว จะเห็นได้ว่าจากสถานการณ์สู้รบในอดีตจนถึงปัจจุบันกองทัพบกได้ใช้หน่วยรบพิเศษเข้าแก้ไขวิกฤตการณ์ต่างๆ ของบ้านเมืองในขณะเดียวกันได้เร่งรัดพัฒนาการจัดหน่วยให้มีขีดความสามารถจนเป็นหน่วยบัญชาการสงครามพิเศษในปัจจุบันซึ่งเทียบเท่ากองทัพภาค มีภารกิจเกี่ยวกับการสงครามพิเศษทั้งปวง ตั้งแต่การวางแผน อำนวยการ กำกับการทั้งด้านการฝึกศึกษา และการปฏิบัติงาน เป็นหน่วยหวังผลทางยุทธศาสตร์มีบทบาทในการออมกำลังและชดเชยอำนาจกำลังรบที่เสียเปรียบ การปฏิบัติงานของหน่วยจะต้องดำเนินการอย่างต่อเนื่องตั้งแต่ยามปกติในพื้นที่รับผิดชอบ
ต่อมาปี พ.ศ. 2544 กองทัพบกได้ออกคำสั่งปิดการบรรจุกองพลรบพิเศษที่ 2 ปรับการบังคับบัญชาและพัฒนาขีดความสามารถงานด้านการข่าวลับและปฏิบัติการจิตวิทยา ส่งผลให้หน่วยบัญชาการสงครามพิเศษประกอบด้วยกองบัญชาการและกองร้อยกองบัญชาการ กองพลรบพิเศษที่ 1 เป็นส่วนกำลังรบ มีหน่วยรองหลักได้แก่ กรมรบพิเศษที่ 1 กรมปฏิบัติการพิเศษ ศูนย์สงครามพิเศษ เป็นส่วนการศึกษาและสนับสนุน, กรมรบพิเศษที่ 2 เป็นหน่วยควบคุมการปฏิบัติ การปฏิบัติการข่าวลับและการปฏิบัติการจิตวิทยา และกองพันทหารสื่อสารที่ 35 เป็นส่วนสนับสนุนการปฏิบัติด้านการติดต่อสื่อสารและสารสนเทศ
เครื่องหมายและสัญลักษณ์

ตัวอักษร U สงครามนอกแบบ [Unconventional Warfare] ซึ่งเป็นภารกิจของหน่วย
ปีกและร่ม  ความสามารถในการส่งทางอากาศ อันเป็นจุดเริ่มต้นของหน่วย
ดาวสามดวง อัตรากำลังของหน่วยระดับกองทัพภาคมีผู้บัญชาการยศ พลโท
สีดำที่ตัวยู ภารกิจภายใต้การปิดลับที่ไม่เปิดเผย
สีฟ้าที่พื้น ขอบเขตอันกว้างไกลตามภารกิจของหน่วย
หน่วยขึ้นตรง

กองพลรบพิเศษที่ 1 (พล.รพศ. 1) ตั้งกองบัญชาการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กรมรบพิเศษที่ 1 (รพศ.1) ตั้งกองบังคับการที่ค่ายวชิราลงกรณ์ ตำบลป่าตาล อำเภอเมืองลพบุรี จังหวัดลพบุรี
กองพันรบพิเศษที่ 1 กรมรบพิเศษที่ 1 ตั้งกองบังคับการที่ค่ายวชิราลงกรณ์ ตำบลป่าตาล อำเภอเมืองลพบุรี จังหวัดลพบุรี
กองพันรบพิเศษที่ 2 กรมรบพิเศษที่ 1 ตั้งกองบังคับการที่ค่ายวชิราลงกรณ์ ตำบลป่าตาล อำเภอเมืองลพบุรี จังหวัดลพบุรี
กรมรบพิเศษที่ 2 (รพศ.2) ตั้งกองบังคับการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กองพันรบพิเศษที่ 1 กรมรบพิเศษที่ 2 ตั้งกองบังคับการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กองพันรบพิเศษที่ 2 กรมรบพิเศษที่ 2 ตั้งกองบังคับการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กรมรบพิเศษที่ 3 (รพศ.3) ตั้งกองบังคับการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กองพันจู่โจม กรมรบพิเศษที่ 3 (พัน.จจ.รพศ.3) ตั้งกองบังคับการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กองพันปฏิบัติการพิเศษ กรมรบพิเศษที่ 3 (พัน.ปพ.รพศ.3) ตั้งกองบังคับการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กรมรบพิเศษที่ 4 (รพศ.4) ตั้งกองบังคับการที่ค่ายสฤษดิ์เสนา ตำบลวังนกแอ่น อำเภอวังทอง จังหวัดพิษณุโลก
กองพันรบพิเศษที่ 1 กรมรบพิเศษที่ 4 ตั้งกองบังคับการที่ค่ายสฤษดิ์เสนา ตำบลวังนกแอ่น อำเภอวังทอง จังหวัดพิษณุโลก
กองพันรบพิเศษที่ 2 กรมรบพิเศษที่ 4 ตั้งกองบังคับการที่ค่ายสฤษดิ์เสนา ตำบลวังนกแอ่น อำเภอวังทอง จังหวัดพิษณุโลก
กรมรบพิเศษที่ 5 (รพศ.5) ตั้งกองบังคับการที่ค่ายขุนเณร ตำบลแม่สา อำเภอแม่ริม จังหวัดเชียงใหม่
กองพันรบพิเศษที่ 1 กรมรบพิเศษที่ 5 ตั้งกองบังคับการที่ค่ายขุนเณร ตำบลแม่สา อำเภอแม่ริม จังหวัดเชียงใหม่
กองพันรบพิเศษที่ 2 กรมรบพิเศษที่ 5 ตั้งกองบังคับการที่ค่ายขุนเณร ตำบลแม่สา อำเภอแม่ริม จังหวัดเชียงใหม่
ศูนย์สงครามพิเศษ (ศสพ.) ตั้งกองบัญชาการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กองพันรบพิเศษ ศูนย์สงครามพิเศษ ตั้งกองบังคับการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กองพันนักเรียน โรงเรียนสงครามพิเศษ ศูนย์สงครามพิเศษ ตั้งกองบังคับการที่ค่ายเอราวัณ ตำบลเขาสามยอด อำเภอเมืองลพบุรี จังหวัดลพบุรี
กองพันปฏิบัติการจิตวิทยา หน่วยบัญชาการสงครามพิเศษ (พัน.ปจว.นสศ.) ตั้งกองบังคับการที่ค่ายสมเด็จพระนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี
กองพันทหารสื่อสารที่ 35 หน่วยบัญชาการสงครามพิเศษ (พัน.ส.35 นสศ.) ตั้งกองบังคับการที่ค่ายสมเด็จพระนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี
กองพลาธิการส่งทางอากาศ (กอง พธ.สกอ.) ตั้งกองบังคับการที่ค่ายสมเด็จพระนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี
รายนามผู้บัญชาการ

| 0 | 1 | 2 | 3 |
| --- | --- | --- | --- |
รายนามผู้บัญชาการ
| ลำดับ | นาม | วาระการดำรงตำแหน่ง | หมายเหตุ |
| 1 | พลโท เอนก บุนยถี | พ.ศ. 2526 - 2527 |  |
| 2 | พลโท สุนทร คงสมพงษ์ | พ.ศ. 2527 - 2529 |  |
| 3 | พลโท  วิมล วงศ์วานิช | พ.ศ. 2529 - 2532 |  |
| 4 | พลโท ขจร รามัญวงศ์ | พ.ศ. 2532 - 2535 |  |
| 5 | พลโท  สุรยุทธ์ จุลานนท์ | พ.ศ. 2535 - 2537 |  |
| 6 | พลโท ฉลองชัย แย้มสระโส | พ.ศ. 2537 - 2539 |  |
| 7 | พลโท หอม โห้ลำยอง | พ.ศ. 2539 - 2542 |  |
| 8 | พลโท สาธร สุวรรณศรี | พ.ศ. 2542 - 2543 |  |
| 9 | พลโท ธารินทร์ สุตะพาหะ | พ.ศ. 2543 - 2545 |  |
| 10 | พลโท สนธิ บุญยรัตกลิน | พ.ศ. 2545 - 2547 |  |
| 11 | พลโท ปมุข อุทัยฉาย | พ.ศ. 2547 - 2549 |  |
| 12 | พลโท ชัยพัฒน์ ธีรธำรง | พ.ศ. 2549 - 2550 |  |
| 13 | พลโท สุนัย สัมปัตตะวนิช | พ.ศ. 2550 - 2551 |  |
| 14 | พลโท ภุชงค์ รัตนวรรณ | พ.ศ. 2551 - 2552 |  |
| 15 | พลโท โปฏก บุนนาค | พ.ศ. 2552 - 2554 |  |
| 16 | พลโท ศุภรัตน์ พัฒนาวิสุทธิ์ | พ.ศ. 2554 - 2556 |  |
| 17 | พลโท เฉลิมชัย สิทธิสาท | พ.ศ. 2556 - 2558 |  |
| 18 | พลโท ธนศักดิ์ เก่งถนอมม้า | พ.ศ. 2558 - 2559 |  |
| 19 | พลโท ศิริชัย เทศนา | พ.ศ. 2559 - 2560 |  |
| 20 | พลโท สุนัย ประภูชะเนย์ | พ.ศ. 2560 - 2562 |  |
| 21 | พลโท ภูมิพัฒน์ จันทร์สว่าง | พ.ศ. 2562 - 2564 |  |
| 22 | พลโท ณัฐวุฒิ นาคะนคร | พ.ศ. 2564 - 2566 |  |
| 23 | พลโท วัฒนา ฉัตรรัตนแสง | พ.ศ. 2566 - 2567 |  |
| 24 | พลโท ณรงฤทธิ์ คัมภีระ | พ.ศ. 2567 - ปัจจุบัน |  |
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
ค่ายหน่วยรบพิเศษ

ค่ายวชิราลงกรณ์ (ป่าหวาย)
ค่ายสมเด็จพระนารายณ์มหาราช
ค่ายเอราวัณ
ค่ายสฤษดิ์เสนา
ค่ายขุนเณร
ค่ายทหารที่ตั้งปกติ

ดูเพิ่ม: รายชื่อค่ายทหารในสังกัดกองทัพบกไทย
ดูเพิ่ม

| --- | --- |
 รายพระนามและชื่อผู้บัญชาการทหารบกไทย  กองทัพภาคที่ 1  กองทัพภาคที่ 2  กองทัพภาคที่ 3  กองทัพภาคที่ 4:  หน่วยบัญชาการป้องกันภัยทางอากาศกองทัพบก  วงศ์เทวัญ  บูรพาพยัคฆ์  รบพิเศษ
แหล่งข้อมูลอื่น

thai Army Special Warfare Command official Website[ลิงก์เสีย] (ในภาษาไทย)
Thai Army Special Warfare School[ลิงก์เสีย] (ในภาษาไทย)
หน่วยบัญชาการสงครามพิเศษ บล็อก เก็บถาวร 2020-08-21 ที่ เวย์แบ็กแมชชีน (ในภาษาไทย)
ประตูค่ายสมเด็จพระนารายณ์มหาราช จ.ลพบุรี
ผู้ชายที่ร่วมเพศกับผู้ชาย

ผู้ชายที่ร่วมเพศกับผู้ชาย (อังกฤษ: Men who have sex with men หรือ males who have sex with males หรือย่อว่า MSM) หมายถึงชายที่มีส่วนร่วมในกิจกรรมทางเพศกับชายคนอื่น พวกเขาอาจเป็น เกย์ ไบเซ็กชวล หรือไม่ใช่ทั้งสองอย่างก็ได้ ในภาษาอังกฤษมีการอธิบายที่มาของความหมาย MSM มาตั้งแต่ทศวรรษ 1990 โดยนักระบาดวิทยา เพื่อศึกษาการระบาดของเชื้อโรคในหมู่ผู้ชายที่มีเพศสัมพันธ์กับชายอื่น
และยังอาจมีความหมายถึงกลุ่มผู้ชายที่มีความเสี่ยงสูงที่อาจได้รับเชื้อโรคจากทางเพศสัมพันธ์ อย่างเช่น เชื้อเอชไอวี MSM เป็นการแบ่งแยกทางพฤติกรรม ไม่ใช่การแบ่งแยกทางอัตลักษณ์ โดยใช้ในการศึกษาเรื่องการแพร่กระจายของไวรัสเอชไอวีเป็นเบื้องต้น
อาแอ็ส แซ็งเตเตียน

สมาคมกีฬาแซ็งเตเตียนลัวร์ (ฝรั่งเศส: Association Sportive de Saint-Étienne Loire) หรือรู้จักกันในชื่อ อาแอ็ส แซ็งเตเตียน (AS Saint-Étienne) หรือ แซ็งเตเตียน (Saint-Étienne) เป็นสโมสรฟุตบอลอาชีพของประเทศฝรั่งเศส ตั้งอยู่ในเมืองแซ็งเตเตียน จังหวัดลัวร์ ประเทศฝรั่งเศส สโมสรนี้ก่อตั้งขึ้นเมื่อ พ.ศ. 2462 (1919) และปัจจุบันเล่นอยู่ในลีกเอิง ฟุตบอลลีกสูงสุดของประเทศฝรั่งเศส สโมสรนี้มีผู้จัดการทีมคือ ฌ็อง-หลุยส์ กาแซ และมีกัปตันทีมคือ ลออิก แปแร็ง ซึ่งเริ่มอาชีพนักฟุตบอลกับสโมสรนี้เมื่อปี พ.ศ. 2539 (1996)
ประวัติ > ช่วงยุคแรก

แซงต์ เอเตียน ก่อตั้งขึ้น ในปี ค.ศ.1919 โดยกลุ่มพนักงานของ Groupe Casino โดยตอนแรกก่อตั้งในชื่อ Amicale des Employés de la Société des Magasins Casino (ASC) ใช้สีเขียวเป็นสีหลักของสโมสร แต่เนื่องจากสหพันธ์ฟุตบอลฝรั่งเศสห้ามมิให้ใช้ชื่อสโมสรในทางการค้า ทีมจริงได้เปลี่ยนชื่อใหม่เป็น Amical Sporting Club โดยย่อเหมือนกับชื่อในตอนแรกคือ ASC
ปี ค.ศ.1927 ปิแอร์ ฌิชาร์ด เข้ามาเป็นประธานสโมสร และหลังจากรวมทีมเข้ากับสโมสรท้องถิ่น Stade Forézien Universitaire จึงเปลี่ยนชื่อเป็น Association sportive Stéphanoise ต่อมาในปี ค.ศ.1930 ได้รับการรับรองการเป็นสโมสรฟุตบอลอาชีพ ทีมได้เปลี่ยนชื่ออีกครั้งเป็น AS Saint Étienne และใช้มาถึงปัจจุบัน
สโมสรได้เข้าแข่งในฟุตบอลดิวิชั่น 2 ของ the South Group และสามารถคว้ารองแชมป์ในการแข่งขันปีนั้น และพวกเขาแข่งขันอยู่ในดิวิชั่น 2 ต่ออีก 4 ฤดูกาล ก่อนที่โค้ชชาวอังกฤษ เท็ดดี้ ดัคก์วอร์ธ จะนำทีมเลื่อนชั้นสู่ดิวิชั่นในฤดูกาล 1938-1939 แต่แข่งได้ไม่นานก็เกิดสงครามโลกครั้งที่ 2 จนฟุตบอลต้องหยุดการแข่งขัน หลังสงครามโลกจบลง อิกแนซ แท็ก นำทีมสร้างความประหลาดใจ เมื่อทำทีมได้รองแชมป์ทันทีในฤดูกาลนั้น โดยมีลีลล์เป็นทีมที่ได้แชมป์ ฤดูกาลถัดมา แท็ก ลาออกและแทนที่ด้วย อดีตนักเตะอย่าง ฌอง สเนลล่า
ประวัติ > ความสำเร็จทั้งในประเทศและเวทียุโรป

ปี ค.ศ.1955 สเนลล่า นำทีมได้แชมป์ครั้งแรก ด้วยแชมป์ the Coupe Charles Drago สองฤดูกาลต่อมา พวกเขาก็ได้แชมป์ลีกเป็นครั้งแรก และปี ค.ศ.1958 แซงต์ เอเตียนได้แชมป์ the Coupe Drago เป็นครั้งที่ 2 ฤดูกาลถัดมาสเนลล่าก็ลาออกไป และได้ เรเน่ แวร์นิเออร์ ฤดูกาลแรกเขานำทีมได้อันดับที่ 12 โรเจอร์ โรเชอร์ เข้ามาเป็นประธานสโมสร ฤดูกาล 1961-1962 ภายใต้การคุมทีมของ วิคาร์ท แซงต์ เอเตียน ตกชั้นหลังได้อันดับ 17 แต่พวกเขาก็ได้แชมป์ Coupe de France เป็นครั้งแรกในปีนั้น เพียงฤดูกาลเดียวหลังตกชั้น พวกเขาก็เลื่อนชั้นกลับมาแข่งในดิวิชั่น 1 ได้อีกครั้ง และวิคาร์ท ก็ถูกแทนที่ด้วย สเนลล่าในตำแหน่งโค้ชของทีม
หลังการกลับมาคุมทีมครั้งที่ 2 ของ สเนลล่า เค้าก็นำทีมได้แชมป์ฟุตบอลลีกเป็นครั้งที่ 2 หลังจากนั้น 3 ฤดูกาลสเนลล่าก็ลาออกจากทีม และได้ อัลเบิร์ต บัตเตาซ์ มาแทน แค่ฤดูการแรกเขาก็นำทีมได้แชมป์ฟุตบอลลีก และแชมป์ the Coupe de France ฤดูกาลถัดมาก็ได้แชมป์ลีก และได้สองแชมป์ในปีที่ 3 แต่หลังจากนั้น 2 ฤดูกาลทีมไม่ได้แชมป์อะไรเลย ทำให้บัตเตาซ์ถูกปล่อยออกไป แล้วแทนที่ด้วยอดีตนักเตะของทีม โรเบิร์ต เฮอบิน
ฤดูกาลแรกของเค้า ทีมได้อันดับ 4 และเข้าถึงรอบรองชนะเลิศรายการ the Coupe de France สองฤดูกาลต่อมาทีมได้สองแชมป์ทั้งลีกและบอลถ้วยทั้งสองปี เป็นครั้งที่ 7 และ 8 ของสถิติแชมป์ฟุตบอลลีกของสโมสร และครั้งที่ 3 และ 4 ของสถิติคว้าแชมป์ the Coupe de France ของสโมสร
ประวัติ > ครองจุดสูงสุดและตกต่ำของสโมสร

ปี ค.ศ.1976 เป็นสโมสรจากฝรั่งเศสทีมแรกที่ได้เข้าชิงชนะเลิศฟุตบอลยุโรป โดยเจอกับทีมบาร์เยิร์น มิวนิก และเป็นทีมจากเยอรมันที่ได้แชมป์ไป ช่วงนั้นถือว่าบาร์เยิร์นคือทีมที่ดีที่สุดของโลก ถึงแม้จะได้รองแชมป์ แต่ทีมก็ได้แชมป์ฟุตบอลลีกในประเทศแทน ฤดุกาลต่อมาก็ได้แชมป์ the Coupe de France ปี ค.ศ.1981 มิเชล พลาตินี่ กัปตันทีมนำทีมคว้าแชมป์ฟุตบอลลีก เป็นการได้แชมป์ครั้งที่ 10 ของสโมสร หลังจากนั้น เฮอบินก็ออกจากทีมไปคุม ลียง
ปี ค.ศ.1982 เกิดเรื่องอื้อฉาวด้านการเงิน จนทำให้ประธานสโมสร โรเจอร์ โรเชอร์ ถูกจับและจำคุกในที่สุด ฤดูกาล 1983-1984 ทีมตกชั้น ก่อนจะกลับขึ้นมาได้ในปี ค.ศ.1986 ภายใต้ผู้นำอย่าง ฌอง คาสตาเนดา ที่ยังอยู่กับทีมแม้ทีมมีปัญหาด้านการเงิน พวกเขาแข่งขันอยู่ในลีกสูงสุดนาน 10 ปี จนกระทั่งปี ค.ศ.1996 ก็ตกชั้นอีกครั้ง และใช้เวลา 3 ปีในการกลับมาอยู่ในดิวิชั่น 1 คือปี ค.ศ.1999 ในฤดูกาล 2000-2001 สโมสรเปลี่ยนผู้จัดการทีมถึง 5 คน ก่อนจะมีปัญหาเรื่องพาสปอร์ตปลอมของผู้เล่นสองคนทำให้ทีมถูกตัด 7 คะแนน และตกชั้นในที่สุด
ประวัติ > ยุค 2000S–2010S

พวกเขาใช้เวลา 3 ฤดูกาลในดิวิชั่น ฤดูกาล 2004-2005 ก็เลื่อนชั้นไปดิวิชั่น 1 หรือในปีนั้นเปลี่ยนชื่อเป็น ลีกเอิง 1 พวกเขาทำผลงานในลีกเอิง 1 ได้น่าประหลาดใจ เมื่อได้อันดับที่ 5 หลังจบฤดูกาล 2007-2008 ทำให้ได้สิทธิไปแข่งยูฟ่า คัพ หลังเคยไปครั้งแรกในปี ค.ศ.1982 แต่หลังจากนั้นสองฤดูกาลพวกเขาได้แค่อันดับ 17 หลังจากนั้น เดือนเมษายน 2013 พวกเขาได้แชมป์ the Coupe de la Ligue ซึ่งถือเป็นแชมป์รายการใหญ่ หลังไม่ได้แชมป์รายการใหญ่เลยในรอบ 30 ปี และส่งให้ทีมได้สิทธิไปแข่งยูฟ่า ยูโรป้า ลีกในฤดูกาล 2013-2014 ฤดูกาล 2015-2016 แซงต์ เอเตียน ได้อันดับที่ 6 ได้สิทธิแข่งยูฟ่า ยูโรป้า ลีก อีกครั้ง ฤดูกาล 2017-2018 ได้มีการเปลี่ยนผู้จัดการทีมจาก ออสการ์ การ์เซีย เป็น อดีตนักเตะของทีม จูเลียน ซาเบิ้ล ก่อนที่เขาจะถูกแทนที่ด้วย ฌอง หลุยส์ กัสเซ็ต ในเดือนธันวาคม 2017 ภายใต้การนำของกัสเซ็ต จบฤดูกาลแซงต์ เอเตียน ได้อันดับที่ 7 ของตารางคะแนน
เกียรติประวัติ > ระดับประเทศ

ลีกเอิง
ชนะเลิศ (10): 1956–57, 1963–64, 1966–67, 1967–68, 1968–69, 1969–70, 1973–74, 1974–75, 1975–76, 1980–81
ลีกเดอ
ชนะเลิศ (3): 1962–63, 1998–99, 2003–04
กุปเดอฟร็องส์
ชนะเลิศ (6): 1961–62, 1967–68, 1969–70, 1973–74, 1974–75, 1976–77
กุปเดอลาลีก
ชนะเลิศ (1): 2012–13
ทรอเฟเดช็องปียง
ชนะเลิศ (5): 1957, 1962, 1967, 1968, 1969
กุปชาร์ลดราโก
ชนะเลิศ (2): 1955, 1958
เกียรติประวัติ > ระดับทวีปยุโรป

ยูฟ่าแชมเปียนส์ลีก
รองชนะเลิศ (1): 1975–76
ผู้เล่น > ชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > การถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

เว็บไซต์ทางการ  (ในภาษาฝรั่งเศส)
| ด ค กแชมเปียนลีกเอิง |
| --- | --- | --- |
| แชมป์ 12 สมัย |  ปารีแซ็ง-แฌร์แม็ง (1985–86, 1993–94, 2012–13, 2013–14, 2014–15, 2015–16, 2017–18, 2018–19, 2019–20, 2021–22, 2022–23, 2023–24) |  |
| แชมป์ 10 สมัย |  แซ็งเตเตียน (1956–57, 1963–64, 1966–67, 1967–68, 1968–69, 1969–70, 1973–74, 1974–75, 1975–76, 1980–81) |  |
| แชมป์ 9 สมัย |  มาร์แซย์ (1936–37, 1947–48, 1970–71, 1971–72, 1988–89, 1989–90, 1990–91, 1991–92, 2009–10) |  |
| แชมป์ 8 สมัย |  มอนาโก (1960–61, 1962–63, 1977–78, 1981–82, 1987–88, 1996–97, 1999–2000, 2016–17) •  น็องต์ (1964–65, 1965–66, 1972–73, 1976–77, 1979–80, 1982–83, 1994–95, 2000–01) |  |
| แชมป์ 7 สมัย |  ลียง (2001–02, 2002–03, 2003–04, 2004–05, 2005–06, 2006–07, 2007–08) |  |
| แชมป์ 6 สมัย |  บอร์โด (1949–50, 1983–84, 1984–85, 1986–87, 1998–99, 2008–09) •  แร็งส์ (1948–49, 1952–53, 1954–55, 1957–58, 1959–60, 1961–62) |  |
| แชมป์ 4 สมัย |  นิส (1950–51, 1951–52, 1955–56, 1958–59) •  ลีล (1945–46, 1953–54, 2010–11, 2020–21) |  |
| แชมป์ 2 สมัย | ซอโช-มงเบลียาร์ (1934–35, 1937–38) • แซ็ต (1933–34, 1938–39) |  |
| แชมป์สมัยเดียว |  มงเปอลีเย (2011–12) • ล็องส์ (1997–98) • แอร์เซ ปารี (1935–36) • สทราซบูร์ (1978–79) • ลีลัว (1932–33) • รูแบ-ตูร์กวง (1946–47) • โอแซร์ (1995–96) |  |
ผีอมตะผงาด

| ผีอมตะผงาด |
| --- | --- |
ใบปิดภาพยนตร์
กำกับ: ลี โครนิน
เขียนบท: ลี โครนิน
สร้างจาก: ตัวละครโดย แซม ไรมี่
นักแสดงนำ: ลิลี ซุลลิแวน อลิสซ่า ซูเธอร์แลนด์
บริษัทผู้สร้าง: นิวไลน์ซินีม่า 
ผู้จัดจำหน่าย: วอร์เนอร์ บราเธอร์ส พิคเจอร์ส
วันฉาย: 20 เมษายน พ.ศ. 2566 (ประเทศไทย) 21 เมษายน ค.ศ. 2023 (สหรัฐอเมริกา)
ความยาว: 97 นาที
ประเทศ: สหรัฐอเมริกา
ภาษา: อังกฤษ
ผีอมตะผงาด (อังกฤษ: Evil Dead Rise) เป็นภาพยนตร์อเมริกันแนวสยองขวัญเหนือธรรมชาติ ที่ออกฉายในปี ค.ศ. 2023 ที่เขียนบทและกำกับโดยลี โครนิน เป็นภาคที่ 5 ของภาพยนตร์ซีรีส์ ผีอมตะ ภาพยนตร์เรื่องนี้นำแสดงโดยลิลี ซุลลิแวน และอลิสซ่า ซูเธอร์แลนด์ ในบท 2 พี่น้องที่เหินห่างที่พยายามเอาชีวิตรอดและช่วยครอบครัวของพวกเขาจากปีศาจ มอร์แกน เดวีส์, กาบริเอเล เอคอลส์ และเนลล์ ฟิชเชอร์ (เป็นภาพยนตร์เรื่องแรกของเธอ) ปรากฏตัวในบทบาทสมทบ
ในเดือนตุลาคม ค.ศ. 2019 แซม ไรมีประกาศว่าภาพยนตร์เรื่องใหม่กำลังอยู่ในระหว่างการพัฒนา โดยมีร็อบ ทาเพิร์ต ผู้อำนวยการสร้าง ไรมีและบรูซ แคมป์เบลล์ บริหารงานสร้าง และโครนินเป็นผู้เขียนบทและกำกับภาพยนตร์เรื่องนี้ นิวไลน์ซินีมาได้รับการประกาศให้เป็นบริษัทผู้ผลิตภาพยนตร์ เริ่มต้นการถ่ายทำจริงในนิวซีแลนด์ตั้งแต่เดือนมิถุนายนถึงตุลาคม ค.ศ. 2021
ผีอมตะผงาดฉายรอบปฐมทัศน์ที่ South by Southwest ในวันพุธที่ 15 มีนาคม ค.ศ. 2023 และมีกำหนดฉายในสหรัฐอเมริกาในวันศุกร์ที่ 21 เมษายน ค.ศ. 2023 โดยวอร์เนอร์ บราเธอร์ส พิคเจอร์ส
เรื่องย่อ

หลังจากการเดินทางอันยาวนาน เบธไปเยี่ยม เอลลี พี่สาวของเธอ ซึ่งกำลังลำบากในการเลี้ยงลูก 3 คนเพียงลำพังในอพาร์ตเมนต์เล็ก ๆ ในลอสแอนเจลิส อย่างไรก็ตาม การพบกันอีกครั้งของพวกเขาถูกขัดจังหวะเมื่อพวกเขาพบหนังสือแปลก ๆ เล่มหนึ่งที่ซ่อนอยู่ในอพาร์ตเมนต์ของเอลลีซึ่งได้ปลดปล่อยปีศาจที่น่ากลัวออกมา
นักแสดง

ลิลี ซุลลิแวน รับบท เบธ
เอลิสซ่า ซูเธอร์แลนด์ รับบท เอลลี